Studiu Bestjobs: 6 din 10 angajați vor să-și schimbe jobul
Piața muncii din România se confruntă la începutul anului cu o dinamică intensă, conform unui sondaj realizat de platforma online de recrutare bestjobs, 62% dintre angajați intenționează să-și schimbe locul de muncă în următoarele 6 luni. Motivele principale includ dorința unui salariu mai mare (48%), lipsa oportunităților de dezvoltare profesională la locul de muncă actual (14%), incertitudinile legate de viitorul companiei (13%) și dorința pentru un program mai flexibil la job (8%). Pe de altă parte, companiile își axează strategiile de recrutare pentru 2025 pe retenția angajaților actuali (58%) și pe dezvoltarea acestora din punct de vedere profesional (45%), urmărind, totodată, extinderea echipelor (38%) și îmbunătățirea beneficiilor extrasalariale și a reputației de angajator (25%).